Babelscape/SREDFM huggingface dataset:
Αλβίζε Κονταρίνι

Ο Αλβίζε Κονταρίνι (Ιταλικά : "Alvise Contarini", 24 Οκτωβρίου 1601 - 15 Ιανουαρίου 1684) ήταν ο 106ος Δόγης της Βενετίας (26 Αυγούστου 1676 - 15 Ιανουαρίου 1684). Ο Αλβίζε Κονταρίνι ήταν ο όγδοος και τελευταίος Δόγης της Βενετίας από την Οικογένεια Κονταρίνι με πρώτο τον Ντομένικο Α΄ Κονταρίνι (1043). Την εποχή που έγινε δόγης είχε ολοκληρωθεί ο Μεγάλος Κρητικός Πόλεμος με ήττα της Δημοκρατίας της Βενετίας και κατάληψη ολόκληρης της Κρήτης από την Οθωμανική Αυτοκρατορία, κατόπιν επικράτησε ειρήνη. Με τον θάνατο του όμως ξέσπασε ξανά με τους Οθωμανούς ο Έκτος Βενετοτουρκικός πόλεμος ή "Πόλεμος του Μοριά".
Η νύχτα του Αγίου Σιλβέστρου

Η νύχτα του Αγίου Σιλβέστρου, παραμονή της Πρωτοχρονιάς, είναι το βράδυ μεταξύ 31 Δεκεμβρίου και 1 Ιανουαρίου (Πρωτοχρονιά), η οποία γιορτάζεται με διαφορετικούς τρόπους ανάλογα την περιοχή. Ονομάζεται έτσι επειδή στις 31 Δεκεμβρίου ο άγιος που γιορτάζει είναι ο Πάπας Άγιος Σίλβεστρος. Η 31 Δεκεμβρίου συχνά αποκαλείται λανθασμένα και Πρωτοχρονιά, ενώ στην πραγματικότητα είναι μόνο η παραμονή αυτής.
Γεώργιος Αννινός

Ο Γεώργιος Αννινός ήταν Έλληνας κολυμβητής. Αγωνίστηκε στους θερινούς Ολυμπιακούς Αγώνες του 1896 στην Αθήνα.
Γιώργος Ρυμικής

Ο Γιώργος Ρυμικής γεννήθηκε στις 23 Δεκεμβρίου του 1959 στην Αθήνα και είναι Έλληνας βετεράνος ποδοσφαιριστής που αγωνιζόταν στη θέση του αμυντικού και πιο συγκεκριμένα του κεντρικού αμυντικού. Αγωνίστηκε κυριότερα σε Α' Εθνική και Β' Εθνική κατηγορία.
Μισέλ Μοργκάν

Η Μισέλ Μοργκάν ( ΔΦΑ: [miʃɛl mɔʁɡan], αυθεντικό όνομα Simone Renée Roussel, Neuilly-sur-Seine, Hauts-de-Seine, Παρίσι, 29 Φεβρουαρίου 1920 – Meudon, 20 Δεκεμβρίου 2016) ήταν Γαλλίδα ηθοποιός του σινεμά, με κυρίαρχη επί τρεις δεκαετίες σταδιοδρομία τόσο στη Γαλλία, όσο και στο Χόλιγουντ, αλλά και ζωγράφος. Θεωρείται μία από τις κορυφαίες Γαλλίδες σταρ του 20ου αιώνα. Βραβεύτηκε στο Φεστιβάλ των Καννών, ως νικήτρια για τον πρώτο γυναικείο ρόλο για την ερμηνεία της στην ταινία «La Symphonie Pastorale» (1946) του Jean Delannoy.
Για τη συνεισφορά της στο χώρο της 7ης τέχνης τιμήθηκε από τη Γαλλική κυβέρνηση (1969), ενώ της απονεμήθηκε ένας Χρυσός Λέων στο Φεστιβάλ της Βενετίας (1996), το βραβείο Cesar (1992) και επίσης απέκτησε το δικό της αστέρι στη «Λεωφόρο των Διασημοτήτων» του Χόλιγουντ, στον αριθμό 1645 της Vine Street.
Μάρκο Βενιέρ, Μαρκήσιος των Κυθήρων

Ο Μάρκο Βενιέρ, Μαρκήσιος των Κυθήρων ήταν Βενετός ευγενής που συμμετείχε στην Δ΄ Σταυροφορία, όταν δημιουργήθηκε η Λατινική Αυτοκρατορία πήρε σαν αντάλλαγμα για την συμμετοχή του το νησί των Κυθήρων (1207). Η Οικογένεια Βενιέρ είχε έντονη συμμετοχή στην πολιτική κατάσταση στην Δημοκρατία της Βενετίας και έχει αναδείξει τρεις δόγηδες, κλάδος της με τον Μάρκο Βενιέρ κυβέρνησε τα Κύθηρα ή "Τσιρίγο" σύμφωνα με την Βενετσιάνικη διάλεκτο. Η Βυζαντινή Αυτοκρατορία θα κατακτήσει το νησί (1269) αλλά οι Βενετοί και η Οικογένεια Βενιέρ θα τα ανακτήσουν ξανά (1310).
Γεώργιος Ασπιώτης

Ο Γεώργιος Ασπιώτης ήταν Έλληνας ποδηλάτης. Αγωνίστηκε στους θερινούς Ολυμπιακούς Αγώνες του 1896 στην Αθήνα.
Σιλβέστρο Βαλιέρ

Ο Σιλβέστρο Βαλιέρ ή Σιλβέστρο Βαλιέρο (Βενετία, 28 Μαρτίου 1630 - Βενετία, 7 Ιουλίου 1700) ήταν ο 109ος Δόγης της Βενετίας (25 Φεβρουαρίου 1694 - 7 Ιουλίου 1700).
Πιέτρο Βενιέρ, Άρχοντας των Κυθήρων

Ο Πιέτρο Βενιέρ, Άρχοντας των Κυθήρων (πέθανε στις 8 Μαΐου 1372) ήταν γιος του Μάρκο Βενιέρ και της Αικατερίνης, εγγονός του Πιέτρο Βενιέρ και της Μπονεφεμίνας Κουερίνι και δισέγγονος του Μάρκο Βενιέρ, Άρχοντα των Κυθήρων.
Ο γιος του ήταν ο Φραγκίσκος Βενιέρ (πέθανε το 1424) που παντρεύτηκε την ξαδέλφη του Φαντίνα Βενιέρ, κόρη του Πέτρου Βενιέρ, γιος τους ήταν ο Μπιάτζιο Βενιέρ, εγγονός τους ο Μοϊζέ Βενιέρ (1412-1476) και δισέγγονος τους ο Τζουάν Φραντσέσκο Βενιέρ.
Τζοβάνι Β΄ Κορνέρ

Ο Τζοβάνι Β΄ Κορνέρ ή Τζοβάνι Β΄ Κορνάρο (Ιταλικά : "Giovanni II Corner", 4 Αυγούστου 1647 - 12 Αυγούστου 1722) ήταν Βενετός ευγενής που διετέλεσε 111ος Δόγης της Βενετίας (22 Μαΐου 1709 - 12 Αυγούστου 1722). Εξελέγη Δόγης της Βενετίας μετά τον θάνατο του προκατόχου του Αλβίζε Β΄ Μοτσενίγκο και κυβέρνησε 13 χρόνια μια περίοδος που χαρακτηρίζεται από τις μελανότερες για την Δημοκρατία της Βενετίας.
Δημήτρης Μάνος

Ο Δημήτρης Μάνος (Τρίκαλα Ημαθίας, 16 Σεπτεμβρίου 1994) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός για τον Άρη.
Χάγκεν

Το Χάγκεν () είναι η 41η Γερμανική πόλη σε πληθυσμό. Η πόλη ανήκει στο κρατίδιο της Βόρειας Ρηνανίας-Βεστφαλίας και βρίσκεται στο νοτιοανατολικό άκρο της Κοιλάδας του Ρουρ, 15 χιλιόμετρα νότια του Ντόρτμουντ. Σύμφωνα με την απογραφή του 2016 το Χάγκεν είχε 188.266 κατοίκους.
Αλβίζε Β΄ Μοτσενίγκο

Ο Αλβίζε Β΄ Μοτσενίγκο (Ιταλικά : "Alvise II Mocenigo", 3 Ιανουαρίου 1628 - 6 Μαΐου 1709) μέλος της Οικογένειας Μοτσενίγκο ήταν ο 110ος Δόγης της Βενετίας (17 Ιουλίου 1700 - 6 Μαΐου 1709). Εξελέγη Δόγης της Βενετίας μετά τον θάνατο του προκατόχου του Σιλβέστρο Βαλιέρ (7 Ιουλίου 1700) με 40 ψήφους στους 41 εκλέκτορες. Ο Αλβίζε Α΄ Μοτσενίγκο ήταν γιος του Αλβίζε Μοτσενίγκο και της Ανδριάννας Γκριμάνι, είχε άλλους 8 αδελφούς που είχαν όλοι το όνομα Αλβίζε. Στην νεότητα του ασχολήθηκε έντονα με το εμπόριο στην Ανατολή μαζί με τους αδελφούς του, δημιούργησε τεράστια περιουσία που την χρησιμοποιήσει για την εξαγορά αξιωμάτων. Στην εποχή του ξέσπασε ο Πόλεμος της Ισπανικής Διαδοχής, ο ίδιος μπόρεσε να κρατήσει την Δημοκρατία της Βενετίας ουδέτερη. Στην εποχή του ξεκίνησε η μεγάλη παρακμή για την Βενετία που θα ολοκληρωθεί με την πτώση της Δημοκρατίας (1797). Πέθανε ύστερα από έναν πολύ βαρύ χειμώνα που πάγωσαν τα νερά στην Λιμνοθάλασσα της Βενετίας.
Ζωή Δημοσχάκη

Η Ζωή Δημοσχάκη (γενν. στις 16 Φεβρουαρίου 1985) είναι Ελληνίδα πρώην κολυμβήτρια του ελεύθερου στυλ. Απήγγειλε τον Ολυμπιακό Όρκο στην τελετή έναρξης των θερινών Ολυμπιακών Αγώνων του 2004.
Ναυάγιο στα Νερά της Κρήτης

Η ταινία Ναυάγιο στα Νερά της Κρήτης (Πρωτότυπος τίτλος In Which We Serve) είναι πολεμικό δράμα παραγωγής 1942 σε σκηνοθεσία Ντέιβιντ Λιν και Νόελ Κάουαρντ. Ο Άγγλος δραματουργός Νόελ Κάουαρντ έκανε επίσης την παραγωγή, έγραψε και το σενάριο της ταινίας, συνέθεσε τη μουσική της ταινίας και πρωταγωνίστησε στο ρόλο του καπετάνιου Κίνρος. Το σενάριο της ταινίας ήταν εμπνευσμένο από τη βιογραφία του καπετάνιου Λούις Μάουντμπατεν, κυβερνήτη του αντιτορπιλικού Κέλι που βυθίστηκε στα νερά της Κρήτης. Πέρα από τον Κάουαρντ στην ταινία πρωταγωνιστούν οι: Σίλια Τζόνσον, Τζον Μιλς, Μπερνάρντ Μάιλς και Ρίτσαρντ Ατένμπορο.

Η ταινία αποτελεί μέχρι και σήμερα πρότυπο του βρετανικού κινηματογράφου κατά τη διάρκεια του Β' Παγκοσμίου Πολέμου, καθώς πραγματεύεται το αίσθημα του πατριωτισμού, της συνοχής και της αλληλεγγύης κατά της διάρκεια του πολέμου. Προτάθηκε για δυο βραβεία Όσκαρ, μεταξύ των οποίων και για Όσκαρ Καλύτερης Ταινίας.
Δύναμη Ελληνισμού

Η Δύναμη Ελληνισμού είναι ελληνικό πολιτικό κόμμα που ιδρύθηκε το 2018. Ιδρυτής και πρόεδρος του κόμματος είναι ο Δημήτρης Καμμένος.
Σοφία Ενάουι

Η Σοφία Ενάουι είναι Πολωνή αθλήτρια του στίβου που εξειδικεύεται στον δρόμο 1500 μέτρων.

Στο Ευρωπαϊκό Πρωτάθλημα Στίβου 2018 κατέκτησε το ασημένιο μετάλλιο στα 1500 μέτρα γυναικών. Κατέκτησε το χάλκινο μετάλλιο στο ίδιο αγώνισμα στο Ευρωπαϊκό Πρωτάθλημα Κλειστού Στίβου 2017. Έχει στην κατοχή της το Ευρωπαϊκό ρεκόρ εφήβων στα 3000 μέτρα κλειστού στίβου.

Γεννήθηκε από Μαροκινό πατέρα και Πολωνή μητέρα, και μετανάστευσε στην Πολωνία στην ηλικία των 2 ετών.
Νικολό Βενιέρ

Ο Νικολό Βενιέρ (1483 - 1530) ήταν Άρχοντας της Πάρου (1518 - 1530).
Μακαπά

Το Μακαπά είναι βραζιλιάνικη πόλη και το διοικητικό κέντρο της περιφέρειας Αμαπά. Το 2010 είχε 397,913 κατοίκους.
Δημήτριος Φραγκόπουλος

Ο Δημήτριος Φραγκόπουλος ήταν Έλληνας αντισφαιριστής. Αγωνίστηκε στους θερινούς Ολυμπιακούς Αγώνες του 1986 στην Αθήνα.
Οικογένεια Βενιέρ

Η Οικογένεια Βενιέρ είναι Οικογένεια πατρικών από τη Βενετία με καταγωγή από την Βιτσέντζα που βρίσκεται στην επαρχία Βένετο στα βόρεια της Ιταλικής χερσονήσου. Η Οικογένεια Βενιέρ αν και ήταν από τις κορυφαίες οικογένειες με σημαντική προσφορά στην Δημοκρατία της Βενετίας αφού κυβέρνησε με τρεις Δόγηδες και έβγαλε αμέτρητους Ποντεστά στην Πάντοβα και Πραίτορες στην Βασιλική του Αγίου Μάρκου δεν εμφανίζεται πριν από τον 11ο αιώνα.
Αλίκη Βατικιώτη

Η Αλίκη Βατικιώτη (Χανιά, Κρήτη, 1931 – Αθήνα, 15 Φεβρουαρίου 2004) ήταν Ελληνίδα πιανίστα με αξιοσημείωτη παρουσία στο χώρο της μουσικής και διακρίσεις τόσο στην Ελλάδα, όσο και διεθνώς. Πραγματοποίησε αρχικές μουσικές σπουδές στο «Βενιζέλειο Ωδείο» και εν-συνεχεία φοίτησε στο Ωδείο Αθηνών, του οποίου ήταν απόφοιτος (1955). Περαιτέρω εξειδικεύθηκε στην Κρατική Μουσική Ακαδημία του Μονάχου. Διεύθυνε, ως σολίστ, συναυλίες της Κρατικής Ορχήστρας των Αθηνών και της Θεσσαλονίκης , ενώ συνεργάσθηκε με πολλούς Έλληνες και ξένους συνθέτες.

Μία πτέρυγα του ανακαινισμένου Ωδείου Αθηνών του οποίου υπήρξε καθηγήτρια αναδεικνύοντας μία σειρά νέων καλλιτεχνών, φέρει, τιμητικά, το ονοματεπώνυμό της. Το όνομά της, επίσης, φέρει και πολιτιστικό ίδρυμα («Friends of Aliki Vatikioti for Music and the Arts»), ενώ στη μνήμη της διοργανώνονται τόσο μουσικοί διαγωνισμοί, όσο και διάφορα ρεσιτάλ πιάνου. Ήταν παντρεμένη με τον Στίβεν Φάραντ. Η κηδεία της πραγματοποιήθηκε στις 19 Φεβρουαρίου 2004 από τον Ι. Ναό του Αγίου Διονυσίου
Έιλις Μακόλγκαν

Η Έιλις Μακόλγκαν (γενν. 25 Νοεμβρίου 1990) είναι Σκωτσέζα αθλήτρια του στίβου που εξειδικεύεται στα 1500 και 5000 μέτρα, καθώς και στα 3000 μέτρα στιπλ.
Αλκούδια

Η Αλκούδια (ισπανικά: əlˈkuðiə) είναι Ισπανική παραθαλάσσια πόλη που βρίσκεται στις Βαλεαρίδες Νήσους και πιο συγκεκριμένα, στο νησί Μαγιόρκα. Επίσης είναι το πιο διάσημο τουριστικό κέντρο της βόρειας πλευράς του νησιού. Το 2013 η Αλκούδια άγγιζε 20,000 κατοίκους.
Τσετσίλια Βενιέρ

Η Τσετσίλια Βενιέρ (πέθανε το 1543), Αρχόντισσα της Πάρου (1531 - 1537) ήταν η τελευταία Αρχόντισσα της Πάρου πριν την κατάκτηση του νησιού από την Οθωμανική Αυτοκρατορία (1537). Η Τσετσίλια Βενιέρ ήταν κόρη του Τζουάν Φραντσέσκο Βενιέρ και της Φιορέντζα Σομμαρίπα, με τον θάνατο του αδελφού της Νικολό Βενιέρ (1530) διεκδίκησε την Πάρο απέναντι στον Ιωάννη Δ΄ Κρίσπο που ήθελε να ενσωματώσει την Πάρο στο Δουκάτο της Νάξου. Η Δημοκρατία της Βενετίας ανέλαβε να επιλύσει την διαφορά. Το θέμα εισήχθη σε δίκη στην Βενετία, το νησί κατοχυρώθηκε στην Τσετσίλια Βενιέρ και στον σύζυγο της Μπερνάντο Σαγκράντο.
Υδραώτης

Ο Υδραώτης (σήμερα είναι γνωστός ως Ράβι, παντζάμπι: ਰਾਵੀ, , χίντι: रावी) είναι διασυνοριακός ποταμός που διασχίζει τη βορειοδυτική Ινδία και το ανατολικό Πακιστάν. Είναι ένας από τους έξι ποταμούς του συστήματος του Ινδού στην περιοχή του Παντζάμπ (Παντζάμπ = "πέντε ποτάμια"). Τα ύδατα του Υδραώτη κατανέμονται στην Ινδία σύμφωνα με τη συνθήκη για τα ύδατα του Ινδού.

Σύμφωνα με τη Συνθήκη για τα ύδατα του Ινδού του 1960, τα ύδατα του Υδραώτη και πέντε άλλων ποταμών κατανέμονται μεταξύ Ινδίας και Πακιστάν. Στη συνέχεια, αναπτύχθηκε στο Πακιστάν ένα σχέδιο για τη λεκάνη του Ινδού και στην Ινδία έχουν κατασκευαστεί πολλά έργα άρδευσης, υδροηλεκτρικής ενέργειας και έργα πολλαπλών χρήσεων.
Το Στίγμα του Κολασμένου

Η ταινία Το Στίγμα του Κολασμένου (πρωτότυπος τίτλος "Some Came Running") είναι δράμα παραγωγής 1958 σε σκηνοθεσία Βινσέντε Μινέλι με πρωταγωνιστές τους Φρανκ Σινάτρα, Ντιν Μάρτιν και Σίρλεϊ ΜακΛέιν. Η ταινία, που είναι βασισμένη στο ομώνυμο μυθιστόρημα του Τζέιμς Τζόουνς, διασκευάστηκε για τη μεγάλη οθόνη από τους Τζον Πάτρικ και Άρθουρ Σίκμαν και πραγματεύεται την επιστροφή ενός βετεράνου του Β' Παγκοσμίου Πολέμου στην πόλη του και τη σύγκρουση με τον φιλόδοξο αδελφό του.
Τρεις Γυναίκες

thumb|right|280px|Αποψη της κοιλάδας του Μανεσαίικου ποταμού. Στο βάθος διακρίνονται τα βουνά: Τρεις Γυναίκες (στα αριστερά), Καλλιφώνιο (στο κέντρο) και Ερύμανθος (στα δεξιά).
Οι Τρεις Γυναίκες είναι βουνό της Αχαΐας, που αποτελεί διακλάδωση του ορεινού όγκου του Ερυμάνθου στο ανατολικό-βορειοανατολικό (ΑΒΑ) τμήμα του. Συνδέεται άμεσα με το Καλλιφώνιο όρος και συχνά θεωρείται τμήμα αυτού ως προέκτασή του, ευρισκόμενο ανατολικά του κεντρικού όγκου του. Η σύνδεση του όρους με το Καλλιφώνιο γίνεται μέσω δύσβατης και δυσπρόσιτης κορυφογραμμής, στην τοποθεσία όπου βρίσκονται πηγές του Μανεσαίικου ποταμού.

Το υψηλότερο σημείο του, στην ομώνυμη κορυφή, βρίσκεται σε υψόμετρο 1.795 μέτρων. Εκτείνεται εντός των ορίων της άλλοτε Επαρχίας Καλαβρύτων, στην περιφέρεια δηλ. του σημερινού Δήμο Καλαβρύτων.
Αλ Ουάχτ

Το Αλ Ουάχτ είναι χωριό στην Επαρχία της Μέκκας, στη δυτική Σαουδική Αραβία.
Αλ Μουκρ

Το Αλ Μουκρ είναι χωριό στην Επαρχία της Μέκκας, στη δυτική Σαουδική Αραβία.
Αλ Χαουΐγια

Η Αλ Χαουΐγια είναι χωριό στην Επαρχία της Μέκκας, στη δυτική Σαουδική Αραβία.
Αλ Κουρά

Η Αλ Κουρά είναι χωριό στην Επαρχία της Μέκκας, στη δυτική Σαουδική Αραβία.
Φιορέντζα Σομμαρίπα

Η Φιορέντζα Σομμαρίπα (πέθανε το 1518), Αρχόντισσα της Πάρου (1517 - 1518) ήταν κόρη του Νικολό Α΄ Σομμαρίπα με την άγνωστη σύζυγο του, κόρη του Σεγκόντο ντα Πέζαρο. Διαδέχτηκε σαν Αρχόντισσα της Πάρου τον αδελφό της Φραντσέσκο Σομμαρίπα, παντρεύτηκε (1479) τον Άρχοντα συγκυβερνήτη των Κυθήρων Τζουάν Φραντσέσκο Βενιέρ με τον οποίο απέκτησε :

* Νικολό Βενιέρ, Άρχοντας της Πάρου
* Μοϊζέ Βενιέρ, παντρεύτηκε την Έλενα Ντονά με την οποία απέκτησε :
** Σεμπαστιάνο Βενιέρ, Δόγης της Βενετίας
* Τσετσίλια Βενιέρ, Αρχόντισσα της Πάρου

Με τον θάνατο του αδελφού της Φραντσέσκο χωρίς απογόνους (1517) ο νέος Δούκας του Αρχιπελάγους Ιωάννης Δ΄ Κρίσπος έκανε κατάσχεση της Πάρου για λογαριασμό του δουκάτου του. Η Δημοκρατία της Βενετίας δεν ήθελε ωστόσο με κανέναν τρόπο για γεωπολιτικούς λόγους να ενωθούν στο ίδιο δουκάτο η Νάξος και η Πάρος και αποφάσισε να θέσει το θέμα της διαδοχής της Πάρου υπό συζήτηση στην Γερουσία. Η Γερουσία της Βενετίας αποφάσισε να ανακηρύξει νέα αρχόντισσα της Πάρου την Φιορέντζα Σομμαρίπα και τον σύζυγο της Τζουάν Φραντσέσκο Βενιέρ από την μεγάλη Οικογένεια Βενιέρ. Η Φιορέντζα και ο σύζυγος της πέθαναν την επόμενη χρονιά (1518), τους διαδέχθηκε ο γιος τους Νικολό.
Αντ Ντάου ας Σαγίρ

Το Αντ Ντάου ας Σαγίρ είναι χωριό στην Επαρχία της Μέκκας, στη δυτική Σαουδική Αραβία.
Αντ Ντουρ

Το Αντ Ντουρ είναι χωριό στην Επαρχία της Μέκκας, στη δυτική Σαουδική Αραβία.
Αλ Ασράφ

Το Αλ Ασράφ είναι χωριό στην Επαρχία της Μέκκας, στη δυτική Σαουδική Αραβία.
Αλ Μπαλάντ

Το Αλ Μπαλάντ είναι χωριό στην Επαρχία της Μέκκας, στη δυτική Σαουδική Αραβία.
Αναστάσιος Δρίβας

Ο Αναστάσιος Δρίβας (1899–1942) ήταν Έλληνας ποιητής.
Αντ Ντάου

Το Αντ Ντάου είναι χωριό στην Επαρχία της Μέκκας, στη δυτική Σαουδική Αραβία.
Αλ Μαγάλ

Η Αλ Μαγάλ είναι χωριό στην Επαρχία της Μέκκας, στη δυτική Σαουδική Αραβία.
Ουαντί αλ Τζαλίλ

Το Ουαντί αλ Τζαλίλ είναι χωριό στην Επαρχία της Μέκκας, στη δυτική Σαουδική Αραβία.
Οικογένεια Σομμαρίπα

Η Οικογένεια Σομμαρίπα είναι Βενετσιάνικη Οικογένεια Γαλλικής καταγωγής που διετέλεσαν στην Λατινοκρατία Αφέντες της Πάρου και της Άνδρου. Γενάρχης της Οικογένειας ήταν ο Γκασπάρε Σομμαρίπα Λατίνος ευγενής στο Δουκάτο της Νάξου που παντρεύτηκε την Μαρία Σανούδου (1390). μέλος του Οίκου των Σανούδων κόρη των Δουκών του Αρχιπελάγους Νικολάου Β΄ Σπετσαμπάντα και της Φιορέντσα Σανούντο. Τον γάμο είχε επιβάλει ο νέος δούκας του Αρχιπελάγους Φραγκίσκος Α΄ Κρίσπος από τον Οίκο των Κρίσπων σαν όρο για να δώσει δώρο ο Φραγκίσκος τη Πάρο στην Άννα σαν αποζημίωση για την απώλεια της Άνδρου (1383). Ο Φραγκίσκος είχε αρπάξει την Άνδρο από την Μαρία με την βία (1383) για να την δώσει προίκα στην κόρη του Πετρονίλλα. Ο Γκασπάρε Σομμαρίπα πέθανε το 1402 και η Μαρία Σανούδου το 1426, την Πάρο κληρονόμησε ο γιος τους Κρουσίνο Α΄ Σομμαρίπα.
Αντέλ Μεσαάλ

Ο Αντέλ Μεσαάλ (γενν. 5 Δεκεμβρίου 1990) είναι γεννηθείς Μαροκινός αθλητής του στίβου που συμμετέχει διεθνώς με την Ισπανία.

Συμμετείχε στους Ολυμπιακούς Αγώνες 2016 στα 1500 και 5000 μέτρα ανδρών. Έχει κερδίσει μετάλλια στο Ευρωπαϊκό Πρωτάθλημα Στίβου και στο Ευρωπαϊκό Πρωτάθλημα Κλειστού Στίβου.
Αθανασία Πουρίδου

Η Αθανασία Πουρίδου (γενν. στις 22 Ιανουαρίου 1975) είναι Ελληνίδα παλαίμαχος ποδοσφαιρίστρια, η οποία αγωνιζόταν ως αμυντικός. 

Ήταν μέλος της Εθνική Ελλάδας ποδοσφαίρου που πήρε μέρος στους θερινούς Ολυμπιακούς Αγώνες του 2004.
Άνταμ Νιέμιετς

Ο Άνταμ Νιέμιετς ("Adam Niemiec", γενν. στις 8 Σεπτεμβρίου 1947-) είναι Πολωνός πρώην καλαθοσφαιριστής. Αγωνίστηκε στο τουρνουά ανδρών στους θερινούς Ολυμπιακούς Αγώνες του 1968.
Δημοκρατία της Γερμανικής Αυστρίας

Η Δημοκρατία της Γερμανικής Αυστρίας ( ή ) ήταν ένα εκ των διάδοχων κρατών της Αυστροουγγαρίας κατά την διάλυση της Αυτοκρατορίας η οποία ακολούθησε του Α΄ Παγκοσμίου Πολέμου.
thumb|left|Χάρτης της Αυστροουγγαρίας το 1911, εντός του οποίου εμφανίζεται η κατανομή των εθνοτήτων εντός της πρώην αυτοκρατορίας. Οι Γερμανοί σημειώνονται με ροζ χρώμα.
Η Δημοκρατία της Γερμανικής Αυστρίας διακηρύχτηκε στις 12 Νοεμβρίου 1918, έπειτα από την παραίτηση του Καρόλου Α΄. Κατείχε έδαφος της τάξεως, περίπου, των τ.χλμ. και με πληθυσμό ανώτερο των 10 εκατομμυρίων κατοίκων, ενώ αντιστοιχούσε, περίπου, στο έδαφος της σημερινής Αυστρίας.
Τάσος Μάρκου

Ο Τάσος Μάρκου (1936- ) ήταν Ελληνοκύπριος αγωνιστής της ΕΟΚΑ και αξιωματικός της Εθνικής Φρουράς. Τα ίχνη του χάθηκαν κατά την διάρκεια της τουρκικής εισβολής στην Κύπρο. Έλαβε επίσης μέρος στην άμυνα του προεδρικού κατά την διάρκεια του πραξικοπήματος. 

Το ποδοσφαιρικό στάδιο Παραλιμνίου ονομάστηκε «Στάδιο Τάσος Μάρκου» προς τιμήν του.
Σουρμπάς

Ο Σουρμπάς είναι βουνό της Αχαΐας με μέγιστο υψόμετρο 1.284 μέτρα και εκτείνεται στα βορειοδυτικό τμήμα της άλλοτε Επαρχίας Καλαβρύτων, στην περιφέρεια δηλ. του σημερινού Δήμου Καλαβρύτων.

Αποτελεί μέρος ενός εκτενούς συμπλέγματος βουνών που εκτείνονται περίπου στο κέντρο του νομού, τα οποία συνήθως περιγράφονται ως πρόβουνα του ορεινού όγκου του Παναχαϊκού που βρίσκονται νότια από τον κύριο όγκο του Παναχαϊκού, και βορείως του Ερυμάνθου. Στις πλαγιές του βουνού, περιμετρικά του κυρίως μέρους του και της υψηλότερης κορυφής του, βρίσκονται χτισμένα τα χωριά: Καρούσι στα βόρεια (Β), Μικρός Ποντιάς στα βορειοανατολικά (ΒΑ), Λομποκάς στα νοτιοανατολικά (ΝΑ) και Μουρίκι στα νότια (Ν), ενώ εγγύς του βουνού στα δυτικά-νοτιοδυτικά (ΔΝΔ) αυτού βρίσκεται το χωριό Προφήτης Ηλίας (Γκέρμπεσι).

Από το βουνό πηγάζει παραπόταμος του Πείρου και παραπόταμος του Σελινούντα, με τον πρώτο να ρέει νότια και τον δεύτερο βόρεια.
Κορνέλιους Μπέρενμπεργκ

Ο Κορνέλιους Μπέρενμπεργκ (1634 -1711) ήταν έμπορος και ο ιδρυτής της Τράπεζας Μπέρενμπεργκ.

*https://web.archive.org/web/20180927064658/https://www.berenberg.de/en/a-founder-under-the-sign-of-the-bear/
Αριστείδης Σοϊλέδης

Ο Αριστείδης Σοϊλέδης (γενν. στις 8 Φεβρουαρίου 1991) είναι Έλληνας ποδοσφαιριστής, ο οποίος αγωνίζεται ως αριστερός πλάγιος αμυντικός για την Στεάουα Βουκουρεστίου.
Prince Polo

δεξιά|μικρογραφία|300x300εσ| Prince Polo με σοκολάτα γάλακτος και φουντούκια.
Η Prince Polo είναι πολωνική ράβδος σοκολάτας. Πωλείται στην Τσεχία, τη Σλοβακία, την Ουγγαρία, τη Λιθουανία και την Ουκρανία με το όνομα «Siesta» και πωλείται επίσης στην Ισλανδία, με το όνομα «Prins Póló». Σύμφωνα με τις μετρήσεις που έδειξε η Nielsen, ήταν η κορυφαία σε πωλήσεις ράβδος σοκολάτας εδώ και δεκαετίες στην Ισλανδία και ήταν για πολλά χρόνια μία από τις λίγες διαθέσιμες ράβδους σοκολάτας στη χώρα. Είναι για πολύ μεγάλο χρονικό διάστημα η κορυφαία σε πωλήσεις πολωνική μάρκα γλυκών. 

Η Prince Polo δημιουργήθηκε το 1955, κατά τα πρώτα χρόνια της Πολωνικής Λαϊκής Δημοκρατίας, από την Olza S.A. στο Τσέσυν. Είναι μια γκοφρέτα με επικάλυψη σοκολάτας, με τέσσερα στρώματα βάφλας ενωμένα με τρία στρώματα γέμισης σοκολατένιας γεύσης. Ήταν εύκολα αναγνωρίσιμη από το χρυσαφένιο μεταλλικό περιτύλιγμα. 

Η εταιρεία, η οποία ιδρύθηκε το 1920, εξαγοράστηκε από την Kraft Jacobs Suchard το 1993. Το 1995 η συσκευασία Prince Polo ανανεώθηκε με νέο λογότυπο και η ράβδος δεν ήταν πλέον τυλιγμένη σε χαρτί, αλλά σε αεροστεγές πλαστικό. Στη συνέχεια, δημιουργήθηκαν αρκετές νέες ποικιλίες της Prince Polo, ξεκινώντας από το φουντούκι (o"rzechowy") το 1996 και αργότερα τη σοκολάτα γάλακτος, την καρύδα και την Premium (που θεωρείται μια πιο πολυτελή έκδοση). Προστέθηκε επίσης ένα μεγαλύτερο μέγεθος XXL (52 γρ.).
Η Ευνοούμενη

Η ταινία Η Ευνοούμενη (πρωτότυπος τίτλος: The Favourite) είναι δραματική κομεντί εποχής παραγωγής 2018 σε σκηνοθεσία Γιώργου Λάνθιμου. Πρωταγωνιστούν οι: Ολίβια Κόλμαν, στο ρόλο της Βασίλισσας Άννας της Μεγάλης Βρετανίας, Ρέιτσελ Βάις στο ρόλο της δούκισσας του Μάρλμπορο Σάρα Τσώρτσιλ και Έμμα Στόουν στο ρόλο της Άμπιγκεϊλ Χιλ, εξαδέλφης κι αντίζηλου της Σάρα. Η ταινία πραγματεύεται τα γεγονότα που είχαν ως αποτέλεσμα την καθαίρεση της Σάρα Τσώρτσιλ από τα δικαιώματά της ως πρώτη κυρία της αυλής της βασίλισσας και την αντικατάστασή της από την ξαδέλφη της Άμπιγκεϊλ Χιλ. Το σενάριο της ταινίας γράφτηκε από τους Ντέμπορα Ντέιβις και Τόνι ΜακΝάμαρα. 

Η ταινία έκανε παγκόσμια πρεμιέρα στο 75ο Φεστιβάλ Κινηματογράφου Βενετίας στις 30 Αυγούστου 2018, όπου τιμήθηκε με δύο βραβεία: το Κύπελλο Βόλπι καλύτερης γυναικείας ερμηνείας για την Ολίβια Κόλμαν και το Μεγάλο Βραβείο των Κριτικών. Έπειτα έκανε πρεμιέρα στις Η.Π.Α. στις 23 Νοεμβρίου 2018 αποσπώντας καλές κριτικές. Έλαβε 10 υποψηφιότητες για Όσκαρ, 5 για Χρυσή Σφαίρα κερδίζοντας τελικά τη Χρυσή Σφαίρα Καλύτερης Γυναικείας Ερμηνείας σε Κωμωδία ή Μιούζικαλ για την Κόλμαν, καθώς και 12 υποψηφιότητες για Βραβείο BAFTA. Επίσης, κέρδισε οκτώ Βραβεία Ευρωπαϊκού Κινηματογράφου: ταινίας, σκηνοθεσίας, γυναικείου ρόλου (Ολίβια Κόλμαν), κωμωδίας, μοντάζ, φωτογραφίας, μακιγιάζ και κοστουμιών.
Το Μαύρο Καζάνι

Το Μαύρο Καζάνι είναι Αμερικανική περιπετειώδης ταινία φαντασίας κινουμένων σχεδίων σε παραγωγή της Walt Disney Feature Animation σε συνεργασία με την Silver Screen Partners και διανομή της Walt Disney Pictures, η οποία κυκλοφόρησε το 1985. Αποτελεί την 25η ταινία κινουμένων σχεδίων μεγάλου μήκους της Disney και η ιστορία της βασίζεται στα πρώτα δύο βιβλία από τη σειρά πέντε βιβλίων του Λόιντ Αλεξάντερ, "Τα χρονικά της Πράιντεϊν" ("The Chronicles of Prydain"), τα οποία με τη σειρά τους βασίζονται στην Ουαλική μυθολογία.

Με την ιστορία να διαδραματίζεται στη μυθική χώρα της Πράιντεϊν κατά την περίοδο του Πρώιμου Μεσαίωνα, η ταινία επικεντρώνεται στον σατανικό Κερασφόρο Βασιλιά, ο οποίος ελπίζει να εξασφαλίσει ένα αρχαίο μαγικό καζάνι το οποίο θα τον βοηθήσει να εκπληρώσει την επιθυμία του να κατακτήσει τον κόσμο. Στην προσπάθειά του αυτή έρχεται αντιμέτωπος με έναν νεαρό που φροντίζει χοίρους ονόματι Τάραν, τη νεαρή πριγκίπισσα Αϊλόνη, τον ραψωδό Φλίουντουρ Φλαμ και ένα άγριο πλάσμα με το όνομα Γκάργκι, οι οποίοι επιδιώκουν να καταστρέψουν το καζάνι ώστε να τον αποτρέψουν από το να κυριαρχήσει στον κόσμο.

Τη σκηνοθεσία της ταινίας έκαναν οι Τεντ Μπέρμαν και Ρίτσαρντ Ριτς, οι οποίοι είχαν σκηνοθετήσει και στο παρελθόν μια ταινία κινουμένων σχεδίων της Disney, την "Αλεπού και το Κυνηγόσκυλο" (1981). Τις φωνές τους στους ήρωες χαρίζουν οι Γκραντ Μπάρντσλεϊ, Σούσαν Σέρινταν, Φρέντι Τζόουνς, Νάιτζελ Χόθορν, Τζον Μπάινερ και Τζον Χερτ.

Ήταν η πρώτη ταινία κινουμένων σχεδίων της Disney η οποία έλαβε σήμανση «απαραίτητης γονικής συναίνεσης» καθώς και η πρώτη ταινία που περιείχε εικόνες που δημιουργήθηκαν σε υπολογιστή. Η διανομή της ταινίας στις κινηματογραφικές αίθουσες έγινε μέσω της Buena Vista Distribution στις 24 Ιουλίου 1985. Με προϋπολογισμό $44 εκατομμυρίων, ήταν η πιο ακριβή ταινία κινουμένων σχεδίων που είχε φτιαχτεί μέχρι εκείνη τη στιγμή. Με εγχώρια έσοδα μόλις $21.3 εκατομμύρια, οδήγησε σε οικονομικές απώλειες για τα στούντιο φέρνοντας τη Walt Disney Feature Animation κοντά στη χρεοκοπία. Εξαιτίας της εμπορικής της αποτυχίας, η Disney δεν κυκλοφόρησε την ταινία σε home video μέχρι το 1998.
Τσε Γινγκ Σουέτ

Η Τσε Γινγκ Σουέτ (κινέζικα:謝影雪, αγγλικά:"Tse Ying Suet", γενν. στις 9 Νοεμβρίου 1991) είναι αθλήτρια της αντιπτέρισης από το Χονγκ Κονγκ. Αγωνίστηκε στους θερινούς Ολυμπιακούς Αγώνες του 2012 και του 2016 στο διπλό γυναικών. Το 2012, κέρδισε τον τίτλο στο διπλό γυναικών στο Japan Super Series με συμπαίχτρια την Πουν Λοκ Γιαν, κερδίζοντας, διαδοχικά, τέσσερα ζευγάρια από την Ιαπωνία.
Πουν Λοκ Γιαν

Η Πουν Λοκ Γιαν (κινέζικα:潘樂恩, αγγλικά:"Poon Lok Yan", γενν. στις 22 Αυγούστου 1991) είναι αθλήτρια της αντιπτέρισης από το Χονγκ Κονγκ. Αγωνίστηκε στους θερινούς Ολυμπιακούς Αγώνες του 2012 και του 2016 στο διπλό γυναικών. 

Μαζί με την Τσε Γινγκ Σουέτ έχει τα καλύτερα της αποτελέσματα στο διπλό γυναικών. Το 2012, κέρδισε τον τίτλο στο διπλό γυναικών στο Japan Super Series με συμπαίχτρια την Τσε Γινγκ Σουέτ, κερδίζοντας, διαδοχικά, τέσσερα ζευγάρια από την Ιαπωνία.
Τανγκ Τσουν Μαν

O Τανγκ Τσουν Μαν (κινέζικα:鄧俊文, αγγλικά:"Tang Chun Man", γενν. στις 20 Μαρτίου 1995) είναι αθλητής της αντιπτέρισης από το Χονγκ Κονγκ. Ξεκίνησε να παίζει αντιπτέριση σε ηλικία επτά ετών και έγινε μέλος της εθνικής ομάδας σε ηλικία 18 ετών. Κέρδισε τον πρώτο του τίτλο σε διεθνή διοργάνωση το 2016 στο Chinese Taipei Masters, με συμπαίχτρια την Τσε Γινγκ Σουέτ.
Μπορίς Λαβρενιόφ

Ο Μπορίς Λαβρενιόφ (στα ρωσικά: Бори́с Лавренёв, Χερσόνα 17 Ιουλίου 1891 – Μόσχα 7 Ιανουαρίου 1959) ήταν Ρώσος συγγραφέας. Το πλήρες πραγματικό του όνομα ήταν Μπορίς Αντρέγεβιτς Σεργκέγιεφ. Μαζί με τον Βσιέβολοντ Ιβανόφ και τον Κονσταντίν Τρενιόφ δημιούργησαν ένα νέο τύπο δράματος στη Ρώσικη λογοτεχνία, το ηρωικό-επαναστατικό δράμα.
No Doubt

Οι No Doubt () είναι μουσικό συγκρότημα της ροκ από Ηνωμένες Πολιτείες Αμερικής. Συνεργάστηκε δισκογραφικά με τις εταιρίες Interscope Records, Trauma Records και Universal Music Group. Ιδρύθηκε το 1986 στο Άναχαϊμ της Καλιφόρνια. Απέκτησαν μεγαλύτερη φήμη παγκοσμίως με την κυκλοφορία του δίσκου "Tragic Kingdom" το 1995.
Ραντεβού στο Παρίσι

Η ταινία Ραντεβού στο Παρίσι (Πρωτότυπος Τίτλος Charade), γνωστή και με τον τίτλο Ο Γρίφος, είναι ρομαντική κομεντί μυστηρίου παραγωγής 1963 σκηνοθεσίας Στάνλεϊ Ντόνεν με πρωταγωνιστές τους Όντρεϊ Χέπμπορν, Κάρι Γκραντ και Γουόλτερ Ματάου. Η ταινία αναμειγνύει τρία κινηματογραφικά είδη: το θρίλερ μυστηρίου, την κωμωδία και το ρομαντικό δράμα. Η ταινία φημίζεται μέχρι και σήμερα για το ευρηματικό της σενάριο, για την μουσική επένδυση του Χένρι Μαντσίνι, για το γεγονός ότι τα εξωτερικά της γυρίσματα έγιναν στο Παρίσι και για τη σεκάνς των τίτλων την οποία δημιούργησε ο Μορίς Μπίντερ. Η ταινία έλαβε θετικές κριτικές μετά την πρεμιέρα της. Η ταινία λόγω του ιδιαίτερού της κινηματογραφικού στυλ που παραπέμπει στον Χίτσκοκ, αποκαλείται ως "Η καλύτερη χιτσκοκική ταινία που δεν γυρίστηκε από τον Χίτσκοκ".
Δεύτερη Γαλλική Δημοκρατία

Η Δεύτερη Γαλλική Δημοκρατία, είναι το δημοκρατικό πολίτευμα της Γαλλίας από τις 24 Φεβρουαρίου 1848, ημερομηνία προσωρινής ανακήρυξης της Δημοκρατίας στο Παρίσι, μέχρι τις 2 Δεκεμβρίου 1852, με την ανακήρυξη του Λουδοβίκου-Ναπολέοντα Βοναπάρτη ως αυτοκράτορα. Το προηγούμενο πολίτευμα ήταν η μοναρχία του Ιουλίου και το επόμενο η Δεύτερη Αυτοκρατορία.

Η Δεύτερη Δημοκρατία διακρίνεται από τα άλλα πολιτικά καθεστώτα στην ιστορία της Γαλλίας, πρώτα από τη συντομία της αλλά και και επειδή είναι το τελευταίο καθεστώς που έχει θεσπιστεί μετά από επανάσταση. Εφαρμόστηκε για πρώτη φορά η καθολική ψηφοφορία για τους άνδρες στη Γαλλία και καταργήθηκε η δουλεία στις γαλλικές αποικίες. Μετά από μια μεταβατική περίοδο, όπου η κυβέρνηση έλαβε μέτρα οικονομικής στήριξης των ασθενέστερων τάξεων, το καθεστώς σταθεροποιήθηκε, απομάκρυνε τους Σοσιαλιστές και στη συνέχεια υιοθέτησε ένα σύνταγμα.

Από τον Δεκέμβριο 1848 η Δημοκρατία είχε πρόεδρο τον Λουδοβίκο-Ναπολέοντα Βοναπάρτη, εκλεγμένο για τέσσερα χρόνια με το «κόμμα της Τάξης». Οι απόψεις του Βοναπάρτη τον απομάκρυναν σταδιακά από το κόμμα που τον έφερε στην εξουσία, και συγκέντρωσε γύρω του ένα νέο περιβάλλον βοναπαρτιστικό, ενώ το «κόμμα της Τάξης» έλπιζε να φέρει στην προεδρία το 1852 έναν υποψήφιο μοναρχικό.

Ο Βοναπάρτης, του οποίου η θητεία ήταν τετραετής και χωρίς δυνατότητα επανεκλογής σύμφωνα με το σύνταγμα, πίεσε για την τροποποίησή του, αλλά χωρίς αποτέλεσμα. Με το πραξικόπημα της 2ας Δεκεμβρίου 1851 εγκαθίδρυσε ένα αυταρχικό καθεστώς, το οποίο εγκρίθηκε από το λαό με δημοψήφισμα. Τον επόμενο χρόνο, ο Βοναπάρτης ανακηρύχθηκε αυτοκράτορας, μετατρέποντας το πολίτευμα σε Δεύτερη Αυτοκρατορία. Η ανάμνηση του ταραγμένου τέλους της Δεύτερης Δημοκρατίας επηρέασε τόσο τη γαλλική πολιτική, που αρνήθηκε για πάνω από εκατό χρόνια την δυνατότητα στον Πρόεδρο της Δημοκρατίας να μπορεί να επανεκλέγεται με καθολική ψηφοφορία.
Όλμπια

Η Όλμπια (Σαρδηνιακά : "Terranoa", Γκαλουρική γλώσσα : "Tarranoa") είναι Δήμος της Ιταλικής επαρχίας του Σάσσαρι στην Περιφέρεια Σαρδηνία στην βόρειο Ιταλία. Την περίοδο 2005 - 2016 η Όλμπια ανήκε στην Επαρχία της Όλμπια-Τέμπιο που δημιουργήθηκε με κυβερνητικό διάταγμα (2005), ήταν η πρωτεύουσα της επαρχίας μαζί με την Τέμπιο. Η Όλμπια είναι παραθαλάσσια πόλη και στην απογραφή του Μάιου του 2018 είχε 60.345 κατοίκους.
Γιώργος Ακοκαλίδης

Ο Γιώργος Ακοκαλίδης (αλλιώς Ακόκ) (γεν. 1946) είναι Έλληνας γελοιογράφος, δημιουργός κόμικς και γραφίστας.
Καλισότα

Η Καλισότα (αγγλικά: Calisota) είναι φανταστική πολιτεία των Η.Π.Α., ένα από τα επινοήματα τού Καρλ Μπαρκς στις ιστορίες του. Στην Καλισότα είναι κτισμένη η Λιμνούπολη, η πόλη που κατοικούν ο Ντόναλντ Ντακ με τα ανίψια του, ο Σκρουτζ Μακ Ντακ και οι άλλοι χαρακτήρες της Ντίσνεϊ. Εκεί βρίσκεται και η Χινούπολη, η αντίζηλη πόλη της Λιμνούπολης, όπως και το Μίκυ Σίτι, η πόλη που κατοικεί ο Μίκυ Μάους. Ο Καρλ Μπαρκς την αναφέρει μία και μοναδική φορά, χωρίς να δώσει περισσότερες πληροφορίες. Οι φανατικοί αναγνώστες των ιστοριών του έδειξαν μεγάλο ενδιαφέρον για το που θα μπορούσε να είναι η πολιτεία αυτή. Έτσι οι διάδοχοί του, όπως ο Ντον Ρόσα, έδωσαν περισσότερες πληροφορίες βασιζόμενοι στη θέση που θα μπορούσε να ήταν η Λιμνούπολη και όλες οι άλλες τοποθεσίες, όπως τις είχε φανταστεί ο Καρλ Μπάρκς.
Suga

Ο Μιν Γιουν-γκι (χάνγκουλ: 민윤기, γεννημένος στις 9 Μαρτίου 1993), ευρύτερα γνωστός με τα καλλιτεχνικά ονόματα Suga (Σούγκα) ή Agust D είναι νοτιοκορεάτης ράπερ, τραγουδοποιός, χορευτής και μουσικός παραγωγός. Έκανε το ντεμπούτο του ως μέλος του νοτιοκορεάτικου ποπ γκρουπ BTS το 2013. Το πρώτο του σόλο mixtape, "Agust D", κυκλοφόρησε το 2016. Η Ένωση Μουσικής Πνευματικής Ιδιοκτησίας της Κορέας αποδίδει πάνω από 70 τραγούδια στο Suga ως τραγουδοποιό και παραγωγό, συμπεριλαμβανομένου του "Wine" της Suran, το οποίο κέρδισε βραβείο για το καλύτερο κομμάτι Soul/R&B του έτους Μουσικά Βραβεία Melon το 2017.
Ωλονός

thumb|right|270px|Άποψη της κορυφής.
thumb|right|270px|Ο Ωλονός (στα δεξιά), καθώς και η δεύτερη υψηλότερη κορυφή του Ερυμάνθου η Μουγγίλα (στα αριστερά).
Ο Ωλονός ή Ωλενός είναι η υψηλότερη κορυφή του Ερυμάνθου με το υψόμετρό της να ανέρχεται σε 2.224 μέτρα, στοιχείο που καθιστά τον Ερύμανθο το δεύτερο ψηλότερο βουνό της Αχαΐας και το τέταρτο της Πελοποννήσου.
Σαν Τζασίντο

Το Σαν Τζασίντο (αγγλικά: San Jacinto) είναι μία από τις παλαιότερες πόλεις στην κομητεία Riverside στις νότιες περιοχές της πολιτείας της Καλιφόρνια των ΗΠΑ, κοντά στα σύνορα με το Μεξικό. Στην απογραφή του 2010 είχε 44.199 κατοίκους. Η πόλη καταλαμβάνει 67,6 χλμ2.

Η περιοχή εξερευνήθηκε από τους Ισπανούς το 1770. Η πόλη ιδρύθηκε το 1870 και επίσημα ενσωματώθηκε στις 20 Απριλίου 1888, την ίδια χρονιά που έφτασε και ο σιδηρόδρομος στην πόλη.
Ιωάννης Παλαιολόγος Χριστιανός

Ο Ιωάννης Παλαιολόγος Χριστιανός (1439 ή το 1440-20 Φεβρουαρίου 1513), είναι ένα αμφιλεγόμενο πρόσωπο που δεν μαρτυρείται σε καμία μεσαιωνική πηγή, αλλά εμφανίστηκε τον 19ο αιώνα από βασιλόφρονες ερευνητές στην προσπάθειά τους να συνδέσουν την βασιλική οικογένεια της Ελλάδος των Γκλύξμπουργκ με τον Οίκο των Παλαιολόγων και την Βυζαντινή Αυτοκρατορία. Ταυτίζεται από αυτούς τους ερευνητές με τον Ιωάννη βασιλιά της Δανίας (1481–1513) δίνοντας μια φανταστική εκδοχή της καταγωγής του.

Σύμφωνα με αυτή την αμφιλεγόμενη σύνδεση ο Ιωάννης ήταν γιος του τελευταίου αυτοκράτορα Κωνσταντίνου Παλαιολόγου από υποτιθέμενο, τρίτο, γάμο του, ο Κουτλουμουσιανός λέει για εξωσυζυγική σχέση, με την Άννα Νοταρά. Η εκδοχή λέει ότι με την πτώση της Κωνσταντινούπολης, ήταν 14 ετών τότε, η μητέρα του τον φυγάδευσε στην Ιταλία όπου κράτησε μυστική την καταγωγή του. Εκεί υπό την προστασία της υπηρέτριας της Ειρήνης σπούδασε, παρόλο που από τις πηγές μαρτυρείται η φυγή κι εγκατάσταση της Άννας Νοταρά έως τον θάνατο της μετά από χρόνια στην Ιταλία η εκδοχή αυτή του Βαρθολομαίου Κουτλουμουσιανού λέει ότι αυτοκτόνησε μην πέσει στα χέρια των Οθωμανών. Αργότερα υπό την προστασία κάποιου Γερμανού έκανε καριέρα στρατιωτικού στην Αυστρία, και αργότερα στον Γαλλικό στρατό όπου και πολέμησε κατά των Άγγλων. Στην συνέχεια βρέθηκε στο Βασίλειο της Δανίας και Σουηδίας όπου έγινε στρατηγός από τον βασιλιά Χριστιανό Α΄ σε ηλικία 20 ετών, εκεί παντρεύτηκε την Χριστίνα της Σαξονίας και να γίνει και ο ίδιος έπειτα βασιλιάς της Δανίας-Σουηδίας, αναφέρεται ότι έγινε σαν νόμιμος διάδοχος του θρόνου, με τον όνομα Χριστιανός παρόλο που ο βασιλιάς είχε γιο νόμιμο διάδοχο.
Λιμνούπολη

Η Λιμνούπολη (αγγλικά: Duckburg) είναι μια φανταστική πόλη, που βρίσκεται στη φανταστική πολιτεία Καλισότα των Η.Π.Α., επινοήματα τού Καρλ Μπαρκς στις ιστορίες του. Στην Λιμνούπολη κατοικούν ο Ντόναλτ Ντακ με τα ανίψια του, ο Σκρουτζ ΜακΝτακ και οι περισσότεροι χαρακτήρες της Ντίσνεϊ. Οι φανατικοί αναγνώστες των ιστοριών της Ντίσνεϊ «υπολογίζουν» τον πληθυσμό της πόλης σε 250 με 350 χιλιάδες κατοίκους.
Γιουρίκα

Η Γιουρίκα (αγγλικά: Eureka) είναι η κυριότερη πόλη και έδρα της κομητείας Humboldt στην περιφέρεια της Βόρειας ακτής της πολιτείας της Καλιφόρνιας, στις ακτές του Ειρηνικού Ωκεανού μεταξύ τού κόλπου τού Σαν Φρανσίσκο και των συνόρων του Όρεγκον. Η πόλη βρίσκεται στην κεντρική οδική αρτηρία 101 (U.S. Route 101) των ΗΠΑ, στις όχθες του Κόλπου Humboldt, σε απόσταση 430 χλμ βόρεια τού Σαν Φρανσίσκο (μέσω US-101) και 160 χλμ νότια των συνόρων του Όρεγκον. Κατά την απογραφή τού 2010, ο πληθυσμός της πόλης ήταν 27.191 κάτοικοι, ενώ ο πληθυσμός της ευρύτερης περιοχής της Γιουρίκα ήταν 45.034.

Οι πρώτοι άποικοι έφτασαν στην περιοχή γύρω στο 1850, ενθουσιασμένοι από την φύση της, τής έδωσαν το όνομα Γιουρίκα από την αρχαία ελληνική ρηματική φράση «εύρηκα - εύρηκα».
Νικ Γουότερχαουζ

O Νικ Γουότερχαουζ (πλήρες όνομα στα αγγλικά: "Nicholas Ryan Waterhouse"· γενν. 8 Φεβρουαρίου 1986) είναι Αμερικανός μουσικός, τραγουδοποιός και μουσικός παραγωγός από το Λος Άντζελες. Ως κιθαρίστας και τραγουδιστής είναι γνωστός ως «ο νέος που παίζει παλιό R'n'B», Η μουσική και το τραγούδι του βασίζονται στο συνδυασμό των ήχων του rhythm & blues, της jazz και της soul.
Σβάκοπ

thumb|Η εκβολή του Σβάκοπ στον Ατλαντικό Ωκεανό το 2017. Οι στύλοι της παλιάς σιδηροδρομικής γέφυρας διακρίνονται μέσα στη θάλασσα.
thumb|Εναέρια άποψη του Σβάκοπ το 2017
Ο Σβάκοπ ("Swakop", στα χόεχοε: "Tsoaxaub") είναι ποταμός της κεντρικής και δυτικής Ναμίμπιας με μήκος 350 χιλιόμετρα περίπου. Εξαιτίας της ερημικής περιοχής που διασχίζει, δεν έχει συνεχή ροή νερού, με τη μέση παροχή του να είναι περίπου 40 εκατομμύρια κυβικά μέτρα νερού το έτος.

Μαζί με τον κυριότερο παραπόταμό του, τον Χαν, είναι ένας από τους μεγαλύτερους ποταμούς στο ξηρό δυτικό τμήμα της χώρας. Ο Σβάκοπ πηγάζει στο «όρος Έρως» ("Erosberge") στην κεντρική Ναμίμπια, σε υψόμετρο 1.560 μέτρα. Εκβάλλει στον Νότιο Ατλαντικό Ωκεανό, δίπλα στην πόλη Σβάκοπμουντ, που σημαίνει ακριβώς «στόμιο του Σβάκοπ» στη γλώσσα των Γερμανών αποικιοκρατών. Το ίδιο το όνομα Σβάκοπ είναι επίσης εκγερμανισμένη παραφθορά από το "Tsoa-xaub" των γλωσσών χόεχοε, το οποίο σημαίνει «απόβλητα του πρωκτού» και οφείλεται στις μεγάλες ποσότητες καφετιών βουρκόνερων που αποβάλλει στον ωκεανό μετά από βροχές.

Η περιοχή γύρω από το στόμιο του ποταμού, με αμμόλοφους, είναι γνωστή για τη μεγάλη ποικιλία των πτηνών της και για μερικά ασυνήθιστα είδη φυτών (όπως η βελβίτσια), τα οποία χρησιμοποιούν την τακτική ομίχλη που έρχεται από τη θάλασσα ως μοναδική πηγή νερού.
Σαράντος Καργάκος

Ο Σαράντος Καργάκος (Γύθειο Λακωνίας, 16 Ιουλίου 1937 - Αθήνα, 14 Ιανουαρίου 2019) ήταν Έλληνας φιλόλογος, δοκιμιογράφος, ιστορικός και συγγραφέας. Συνέγραψε σειρά βιβλίων ιστορικού και γλωσσολογικού περιεχομένου και πληθώρα άρθρων σε διάφορα περιοδικά.
Έντουαρντ Βέρνον

Ο Ναύαρχος Έντουαρντ Βέρνον (12 Νοεμβρίου 1684 - 30 Οκτωβρίου 1757) ήταν βρετανός ναυτικός αξιωματικός. Είχε μια μακρά και ξεχωριστή καριέρα, ανερχόμενη στην τάξη ναυάρχου μετά από 39 χρόνια υπηρεσίας. Ως αντιναύαρχος κατά τη διάρκεια του πολέμου του αυτιού του Τζένκινς, το 1739 ήταν υπεύθυνος για τη κατάληψη του Πόρτο Μπέλο. Ωστόσο, η αργότερα αμφίβια λειτουργία του ενάντια στην Καρθαγένα της Ινδιάδας υπέστη σοβαρή ήττα. Ο Βερνόν επίσης υπηρέτησε τρεις φορές ως βουλευτής και μίλησε για τα ναυτικά θέματα στο Κοινοβούλιο, κάνοντάς τον αμφιλεγόμενο.
Library Genesis

Η Library Genesis ή LibGen (Βιβλιοθήκη Γένεσις) είναι μια μηχανή αναζήτησης άρθρων και βιβλίων για διάφορα θέματα, η οποία επιτρέπει την ελεύθερη πρόσβαση σε περιεχόμενο, το οποίο κατά τα άλλα απαιτεί πληρωμή ή δεν είναι ψηφιοποιημένο αλλού. Μεταξύ άλλων, παρέχει αρχεία PDF από τη διαδικτυακή πύλη ScienceDirect του Elsevier.

Το 2015, ο δικτυακός τόπος συμμετείχε σε μια νομική διαμάχη, όταν ο Elsevier τον κατηγόρησε ότι προσέφερε πειρατική πρόσβαση σε άρθρα και βιβλία. Το LibGen αναφέρεται ότι είναι εγγεγραμμένο τόσο στη Ρωσία όσο και στο Άμστερνταμ, καθιστώντας ασαφές ποια νομοθεσία ισχύει για την εκδίκαση της υπόθεσης και αν οι εναγόμενοι θα εμφανιστούν σε ακροαματική διαδικασία στις Ηνωμένες Πολιτείες. Το LibGen έχει αποκλειστεί από ορισμένους παρόχους υπηρεσιών διαδικτύου στο Ηνωμένο Βασίλειο, αλλά η φραγή που βασίζεται στο DNS θεωρείται ότι δεν αποτρέπει την πρόσβαση [3]. Στα τέλη Οκτωβρίου του 2015, το Επαρχιακό Δικαστήριο της Νότιας Περιφέρειας της Νέας Υόρκης διέταξε τη LibGen να διακόψει και να αναστείλει τη χρήση του libgen.org, αλλά ο ιστότοπος είναι προσβάσιμος από εναλλακτικές διευθύνσεις.

Από τις 5 Ιουνίου 2018, η βιβλιοθήκη Genesis δηλώνει ότι η βάση δεδομένων της περιέχει περισσότερα από 2,7 εκατομμύρια βιβλία και 58 εκατομμύρια αρχεία επιστημονικών περιοδικών.
Μπέερενμπεργκ

Το Μπέερενμπεργκ είναι ηφαίστειο που βρίσκεται στο βορειοανατολικό άκρο του νησιού Γιαν Μάγεν, στον Αρκτικό Ωκεανό, 600 χλμ. βορειοανατολικά της Ισλανδίας. 

Πρόκειται για ένα στρωματοηφαίστειο (stratovolcano), δηλαδή ηφαίστειο που σχηματίστηκε από επάλληλα στρώματα λάβας και τέφρας. Πρόκειται για το βορειότερο ενεργό ηφαίστειο στον κόσμο (μη συμπεριλαμβανομένων των θαλάσσιων ηφαιστείων) και το πέμπτο ψηλότερο στην Ευρώπη. Έχει ύψος 2.277 μ. και ο κρατήρας του έχει διάμετρο περίπου 1 χιλιόμετρο. Η υψηλότερη κορυφή του είναι η κορυφή Haakon VII Toppen, που βρίσκεται στη δεξιά πλευρά του. Στις πλαγιές του ηφαιστείου υπάρχουν παγετώνες ο μεγαλύτερος από τους οποίους είναι ο παγετώνας Βάιπρεχτ (Weyprecht) με μήκος 6 χιλ.

Το όνομά Μπέερενμπεργκ είναι ολλανδικό και σημαίνει «το βουνό των αρκούδων». Το έδωσαν στο ηφαίστειο Ολλανδοί φαλαινοθήρες που είχαν δει εκεί πολικές αρκούδες, στις αρχές του 17ου αιώνα. 

Οι πιο πρόσφατες εκρήξεις του Μπέερενμπεργκ σημειώθηκαν το 1985 και το 1970. Εκρήξεις του καταγράφηκαν επίσης το 1851, το 1818 και το 1732.
Σονάτα για πιάνο

Μία σονάτα για πιάνο είναι καταρχήν σονάτα γραμμένη μόνο για πιάνο. Συνήθως, αυτές οι σονάτες χωρίζονται σε τρία ή τέσσερα μέρη. Ωστόσο, υπήρξαν περιπτώσεις, που γράφτηκαν σε ένα μέρος (Λιστ, Σκαρλάτι), σε δύο (Χάυντν), σε πέντε (Μπραμς) ή και σε περισσότερα. Το πρώτο μέρος, γενικά, γράφεται σε φόρμα σονάτας (έκθεση, ανάπτυξη, επανέκθεση). 

Ο όρος σονάτα υπάρχει ήδη από το μπαρόκ, χωρίς όμως οι συνθέτες να γράφουν σε πληκτροφόρο. Το είδος αυτό ξεκίνησε περισσότερο να έχει απήχηση στην κλασσική εποχή, με μεγαλύτερους εκφραστές του, τους Γιόζεφ Χάυντν, Μούτσιο Κλεμέντι, Βόλφγκανγκ Αμαντέους Μότσαρτ και Λούντβιχ βαν Μπετόβεν. Ο Κλεμέντι έγραψε περί τις 110 σονάτες, ενώ πήρε και το προσωνύμιο του Πατέρα του Forte. Ωστόσο, ακρογωνιαίοι λίθοι για το είδος θεωρούνται οι 32 σονάτες του Μπετόβεν, με ορόσημο την "Παθητική" και τη "Σονάτα του Σεληνόφωτος".

Κατά την ρομαντική περίοδο συνεχίστηκε η σύνθεση σονατών, αλλά με πιο αργούς ρυθμούς. Μερικές από τις σημαντικότερες της εποχής είναι του Λιστ η Σονάτα για πιάνο σε Σι ελάσσονα και του Σοπέν, η Σονάτα για πιάνο No. 2. Βεβαίως, μέχρι και σήμερα συνεχίζονται και γράφονται.
Αμπντούρ Ραχμάν Χαν

Ο Αμπντούρ Ραχμάν Χαν (παστού: عبد رحمان خان) (μεταξύ 1840 και 18441 Οκτωβρίου 1901) ήταν Εμίρης του Αφγανιστάν από το 1880 έως το 1901.

Ήταν ο τρίτος γιος του Μοχαμάντ Αφζάλ Χαν, και εγγονός του Ντοστ Μοχαμάντ Χαν. Ο Αμπντούρ Ραχμάν Χαν αποκατέστησε την αφγανική κυβέρνηση μετά την αταξία που ακολούθησε τον Β΄ Αγγλοαφγανικό Πόλεμο. 

Έγινε γνωστός ως o "Σιδηρούς Εμίρης" επειδή η διακυβέρνησή του χαρακτηριζόταν από στρατιωτικό δεσποτισμό που βασιζόταν σε έναν καλά διορισμένο στρατό με διοίκηση από αξιωματούχους απόλυτα υποταγμένους με άκαμπτη θέληση και ελεγχόμενοι από ένα ευρύτατο σύστημα κατασκοπείας, και για τη διάλυση εξεγέρσεων διάφορων φυλών οι οποίες καθοδηγούνταν από τους συγγενείς του μία εκ των οποίων είχε ως αποτέλεσμα τη δολοφονία και απομάκρυνση του 60% του πληθυσμού των Χάζαρων.
Νίκος Κουσκουνάς

Ο Νίκος Κουσκουνάς (Άργος, 23 Δεκεμβρίου 1988) είναι Έλληνας ποδοσφαιριστής, ο οποίος αγωνίζεται ως επιθετικός για την Παναχαϊκή.
Ζαν Κριστόφ

thumb|Σουηδική μετάφραση του "Ζαν Κριστόφ", 10 μέρη σε 6 τόμους
Ζαν Κριστόφ ("Jean-Christophe") είναι ο τίτλος μυθιστορήματος του Γάλλου συγγραφέα Ρομαίν Ρολάν, που εκδόθηκε σε 10 τόμους από το 1904 μέχρι το 1912. Ο Ρολάν κέρδισε για το έργο αυτό το Prix Femina το 1905, ενώ κατά μεγάλο μέρος χρωστά σε αυτό το Βραβείο Νόμπελ Λογοτεχνίας που κέρδισε το 1915. Οι τόμοι-μέρη του έργου είναι οι παρακάτω:

#"L'Aube" («Η αυγή», 1904)
#"Le Matin" («Το πρωινό», 1904)
#"L'Adolescent" («Νιότη», 1904)
#"La Révolte" («Εξέγερση», 1905)
#"La Foire sur la place" («Η Αγορά», 1908)
#"Antoinette" (1908)
#"Dans la maison" («Μέσα στο σπίτι», 1908)
#"Les Amies" («Αγάπη και φιλία», 1910)
#"Le Buisson ardent" («Η καιομένη βάτος», 1911)
#"La Nouvelle Journée" («Η νέα αυγή», 1912)
Νέο Φρούριο της Κέρκυρας

Το Νέο Φρούριο της Κέρκυρας (Βενετικά : "Fortezza Nuova") αποτελείται από μια Βενετική κατασκευή στον λόφο του Αγίου Μάρκου στην πόλη της Κέρκυρας, οικοδομήθηκε κατά στάδια. Η αρχική κατασκευή του κάστρου έγινε από τον Βενετό μηχανικό Φερράντε Βιτέλλι, ακολούθησαν οι σημερινές κατασκευές από τους Βρετανούς (1815 - 1863). Στην κορυφή του κάστρου υπάρχει μια πέτρινη κατασκευή για αμυντικούς λόγους και μια τούβλινη που είναι η έδρα του Ναυτικού Σταθμού της Κέρκυρας. Οι οχυρώσεις από τους Άγγλους και τους Γάλλους έγιναν για να ενισχύσουν την άμυνα τους από τις Οθωμανικές επιδρομές. Οι οχυρώσεις περιλαμβάνουν 700 κτίρια πυροβολικού κατά μήκος της Αλβανικής ακτής. Μετά την πρώτη μεγάλη Οθωμανική πολιορκία της Κέρκυρας (1537) οι Βενετοί αποφάσισαν να ενισχύσουν σημαντικά τις παλιές Βυζαντινές οχυρώσεις της πόλης.
Άντριαν Πέιν

Ο Άντριαν Πέιν (Ντέιτον Οχάιο, 19 Φεβρουαρίου 1991) είναι Αμερικανός επαγγελματίας καλαθοσφαιριστής. Έχει ύψος 2,08 μ. και αγωνίζεται στις θέσεις του σέντερ και ενίοτε του πάουερ φόργουορντ. Είναι απόφοιτος του Μίσιγκαν Στέιτ, ενώ έχει φορέσει τη φανέλα τριών ομάδων του NBA (Ατλάντα Χοκς, Μινεσότα Τίμπεργουλβς, Ορλάντο Μάτζικ). Υπήρξε μέλος του Παναθηναϊκού κατακτώντας δύο τίτλους.
Θεμιστοκλής Τζημόπουλος

Ο Θεμιστοκλής Τζημόπουλος (γενν. 20 Νοεμβρίου 1985, Κοζάνη) είναι ποδοσφαιριστής ελληνικής και νεοζηλανδικής καταγωγής, ο οποίος αγωνίζεται ως κεντρικός αμυντικός για την Κορόνα Κιέλτσε. Είναι μέλος της Εθνικής Νέας Ζηλανδίας.
Φ.Σ. Ταμυναϊκός Αλιβερίου

Ο Φ.Σ. Ταμυναϊκός Αλιβερίου είναι αθλητικός σύλλογος με έδρα το Αλιβέρι του νομού Ευβοίας. Επίσημο έτος ίδρυσης του συλλόγου είναι το 1958 και χρώματα του συλλόγου είναι το μπλε και το λευκό. Δραστηριοποιείται στο άθλημα του ποδοσφαίρου και υψηλότερη του διάκριση είναι οι συμμετοχές του στο πρωτάθλημα της Γ' Εθνικής κατηγορίας. Ανήκει στη δύναμη της Ε.Π.Σ. Ευβοίας, όπου και αγωνίζεται. Έδρα του αποτελεί το Τσαρπάλειο Δημοτικό Γήπεδο Αλιβερίου.
Νηλέας Καμαράδος

Ο Νηλέας Καμαράδος (1847, Χίος-1922, Κωνσταντινούπολη) ήταν πρωτοψάλτης, μουσικοδιδάσκαλος και ερευνητής της βυζαντινής μουσικής. Δημοσίευσε μελέτες, κυρίως πάνω στο ρυθμό και το βυζαντινό τονικό σύστημα.
Γιουτζίν Όρμαντυ

Ο Γιουτζίν Όρμαντυ (18 Νοεμβρίου 1899 - 12 Μαρτίου 1985) ήταν ένας ουγγροαμερικανός μαέστρος και βιολιστής, γνωστός για τη συνεργασία του με την Ορχήστρα της Φιλαδέλφειας ως μουσικό σκηνοθέτης. Ο 44χρονος σύνδεσμος του Γιουτζίν με την ορχήστρα είναι ένας από τους πιο μακροχρόνιους σε μια ενιαία ορχήστρα στην ιστορία. Υπό τη διεύθυνση του, η Ορχήστρα της Φιλαδέλφειας κέρδισε τρία χρυσούς δίσκους και δύο βραβεία βραβεία Grammy.
Λούκας Λεκάβιτσιους

Ο Λούκας Λεκάβιτσιους (Σιλάλε, Λιθουανία 30 Μαρτίου 1994-) είναι Λιθουανός επαγγελματίας διεθνής καλαθοσφαιριστής, που αγωνίζεται στο Πρωτάθλημα Λιθουανίας και στην Ευρωλίγκα για την Ζάλγκιρις Κάουνας. Έχει ύψος 1.80μ. και παίζει στη θέση του Πλέι μέικερ.
CAM4

Το CAM4.com (ευρέως γνωστό ως CAM4), που ανήκει στην εταιρεία Granity Entertainment, είναι ένας ιστότοπος ζωντανής ροής βίντεο μέσω web camera, με δυνατότητα φιλτραρίσματος κατηγοριών σε: γυναίκες, άνδρες, τρανσέξουαλ ή ζευγάρια, κυρίως ερασιτεχνών. Οι μεταδόσεις, συνήθως περιέχουν γύμνια και σεξουαλική δραστηριότητα, που κυμαίνονται από στριπτίζ και βρωμόλογα έως και αυνανισμό με ερωτικά παιχνίδια.
Μορίς Ουτριλό

Ο Μορίς Ουτριλό (26 Δεκεμβρίου 1883 - 5 Νοεμβρίου 1955), ήταν Γάλλος ζωγράφος που ειδικεύτηκε στα αστικά τοπία. Γεννημένος στην περιοχή Μονμάρτρη του Παρισιού της Γαλλίας, ο Ουτριλό ήταν ένας από τους λίγους διάσημους ζωγράφους της Μονμάρτρης.
Χουάντερσον

Ο Χουάντερσον Τζούνιορ ντα Σίλβα Σάντος ("Huanderson Junior da Silva Santos", γενν. στις 3 Αυγούστου 1983), ευρέως γνωστός ως Χουάντερσον, είναι Βραζιλιάνος ποδοσφαιριστής, ο οποίος αγωνίζεται ως τερματοφύλακας για τον Καραϊσκάκη Άρτας.
Νίκος Πολυδερόπουλος

Ο Νίκος Πολυδερόπουλος (Κάτω Μαζαράκι Αχαΐας, 7 Μαΐου 1987) είναι Έλληνας ηθοποιός, μοντέλο και επιχειρηματίας. Έγινε γνωστός στο ευρύ κοινό από το ρόλο του στην κωμική σειρά "Το αμάρτημα της μητρός μου" ενώ ακολούθησαν οι πρωταγωνιστικοί του ρόλοι στις καθημερινές σειρές "Μπρούσκο", "Το Τατουάζ" και "8 Λέξεις".
Ανδρέας Κανονίδης

O Ανδρέας Κανονίδης (γεννημένος στις 26 Ιουλίου 1991) είναι Έλληνας επαγγελματίας καλαθοσφαιριστής. Έχει ύψος 2,01 μέτρα(6ft 7in) και μπορεί να παίξει στις θέσεις του σμολ φόργουορντ και του πάουερ φόργουορντ.
Μπουράκ Χακί

O Μπουράκ Χακί (τουρκικά: Burak Hakki, γενν. Κωνσταντινούπολη, 23 Μαΐου 1972) είναι Τούρκος ηθοποιός και πρώην μοντέλο.
Βιντάρμπα

μικρογραφία|Χάρτης της Βιντάρμπα
Η Βιντάρμπα είναι η ανατολική περιοχή της Ινδικής πολιτείας Μαχαράστρα. Καταλαμβάνει το 31.6% της συνολικής έκτασης και κατέχει το 21.3% του συνολικού πληθυσμού της Μαχαράστρα. Συνορεύει με τη πολιτεία Μαντία Πραντές στα βόρεια, τη Τσατίσγκαρ προς τα ανατολικά, τη Τελανγκάνα προς τα νότια και τις περιοχές Μαραθβάντα και Χαντές της Μαχαράστρα προς τα δυτικά. Βρίσκεται στην κεντρική Ινδία και έχει δικό της πλούσιο πολιτιστικό και ιστορικό υπόβαθρο, διακριτό από το υπόλοιπο της Μαχαράστρα. Η μεγαλύτερη πόλη στη Βιντάρμπα είναι Ναγκπούρ και μετά έρχεται το Αμαραβάτι. Η πλειοψηφία των ντόπιων μιλά τις διαλέκτους Βαρχάντι και Ζάντι των Μαράτι.
Λούκας Μπογέ

Ο Λούκας Μπογέ ("Lucas Boye", γενν. στις 28 Φεβρουαρίου 1996) είναι Αργεντινός επαγγελματίας ποδοσφαιριστής, ο οποίος αγωνίζεται ως πλάγιος μέσος για τη Ρέντινγκ, με δανεισμό από την Τορίνο. 

Τα ψευδώνυμα του είναι "El Tanque" (Τάνκ) και "El Toro" (Ταύρος).
Κάρελ Βαν Φάλενς

Ο Κάρελ Βαν Φάλενς ή Φάλενς (1683 - 26 Μαΐου 1733) ήταν Φλαμανδός ζωγράφος, ειδικευμένος στις σκηνές κυνηγιού.